
A jelenléti ív a jegyzőkönyv mellékletét képezi.

Gergely Zoltán polgármester: Köszönti a megjelenteket és megnyitja a 2013. október 1-jei soron kívüli testületi ülést. Megállapítja, hogy a Képviselő-testület határozatképes, nyolc képviselő van jelen, Petró Géza képviselő később érkezik. 

Jegyzőkönyvvezetőnek Nagy Ilona Rékát javasolja, kinek a személyével a tagok egyhangúlag egyetértettek. 

Napirendi pontoknak a meghívóban szereplőket javasolja egy kiegészítéssel együtt, melyek a következők:
1./ Hulladékgazdálkodási közszolgáltatási szerződés jóváhagyása
2./ A Bursa Hungarica Felsőoktatási Önkormányzati Ösztöndíjrendszerhez való csatlakozás

3./ Köznevelési intézményekben létrehozandó Intézményi Tanácsba történő delegálásokról
4./ Strandfürdő előtti gépkocsi parkolók és útszélesítés kivitelezési eljárásában döntés az eljárás eredményéről
5./ Önkormányzati belterületi utak engedélyes tervdokumentáció elkészítése kapcsán meghívásos pályázat eredményhirdetése

6./ A 153/2013. (IX.12.) számú határozat visszavonása, egyben önkormányzati belterületi utak felújítása – közbeszerzési eljárás – megindítása

7./ Fogorvosi rendelő épület felújítása – közbeszerzési eljárás lefolytatása

8./ A 2013. évben útépítésre kerülő Vígh utca, Magyar utca, Szent István utca, Arad utca, valamint felújításra kerülő Bogdán Flórián utca, Sándor utca Széchenyi-Bogdán Flórián utcák közötti útfelújítási szakaszára útépítési érdekeltségi hozzájárulás megállapítása
9./ Döntés ingatlan értékesítéséről

Megállapítja, hogy a Képviselő-testület a kiegészített napirendet a egyhangúlag, nyolc igen szavazattal, ellenvélemény és tartózkodás nélkül elfogadta. 

158/2013. (X. 01.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2013. október 1-jei soron kívüli ülés napirendi pontjait egyhangúlag elfogadta. 


1. napirend: Hulladékgazdálkodási közszolgáltatási szerződés jóváhagyása
Gergely Zoltán polgármester: Az új hulladékgazdálkodási törvénynek megfelelően a hulladékgazdálkodási közszolgáltatási szerződést a Városgondnokság intézménnyel meg kell kötnie az Önkormányzatnak. A Regio-Kom Társulás tagja Jászárokszállás is, így a jásztelki hulladéklerakóba szállíthatják a kommunális hulladékot.
Gergely Béláné képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta a határozati javaslatot. 
Petró Géza képviselő megérkezett az ülésre 16 óra 42 perckor. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
159/2013. (X.1.) határozat:

/Hulladékgazdálkodási közszolgáltatási szerződés elfogadásáról/

1.) Jászárokszállás Város Önkormányzatának Képviselő-testülete megtárgyalta a hulladékgazdálkodási közszolgáltatási szerződésről szóló előterjesztést.

2.) A Képviselő-testület a hulladékról szóló 2012. évi CLXXXV. törvény 33-34. §-a alapján hulladékgazdálkodási szerződés megkötéséről határozott a Városgondnokság Jászárokszállás (5123 Jászárokszállás, Deák F. u. 90.) intézménnyel.

Határidő: azonnal

Felelős: Gergely Zoltán polgármester

Erről értesül: 1./ Városgondnokság Jászárokszállás (5123 Jászárokszállás, Deák F. u. 90.)



2./ Pénzügyi Iroda Helyben



3./ Műszaki Iroda Helyben



4./ Irattár


2. napirend: A Bursa Hungarica Felsőoktatási Önkormányzati 



          Ösztöndíjrendszerhez való csatlakozás

Gergely Zoltán polgármester: A Bursa Hungarica Felsőoktatási Önkormányzati Ösztöndíjrendszer hosszú évek óta működik, az Önkormányzat a kezdetektől részt vesz benne. Az ösztöndíjrendszer szociálisan rászoruló, felsőfokú oktatásban részt vevő hallgatók részére biztosít havonta 10.000,- Ft támogatást. Két típusa van, az első 3x10 hónapig, a második 1x10 hónapig biztosítja az összeget. Az Önkormányzat és a szakminisztérium azonos összeggel, havonta 5-5.000,- Ft-tal járul hozzá az ösztöndíjhoz. Az előző évben 600.000,- Ft-os kerettel vett részt az Önkormányzat, amelyből 450.000,- Ft-ra érkezett pályázat, a többit nem tudták felhasználni pályázat híján. Az idei évre is 600.000,- Ft keretösszeget javasolnak, amelyhez a minisztérium ugyanekkora összeget biztosít. Ha elég pályázat érkezik, akkor a teljes összeg felhasználható. 
Gergely Béláné képviselő: A Pénzügyi és Városfejlesztési Bizottság tárgyalta az előterjesztést és támogatta a határozati javaslatot. 
Csomor János képviselő: Az Oktatási, Sport és Ügyrendi Bizottság szintén megtárgyalta az előterjesztést és egyhangúlag elfogadásra javasolta a határozatot. 

Gergely Zoltán polgármester: Megadja a szót Kovácsné Tősér Zsuzsanna képviselőnek. 

Kovácsné Tősér Zsuzsanna képviselő: A pályázatok elbírálásában majd az Egészségügyi, Szociális és Családvédelmi Bizottság fog részt venni. Nagyon sok önkormányzat nem tudja meghirdetni ezt a pályázati lehetőséget, mivel az 50%-os önrészt nem tudják biztosítani hozzá. Kéri, hogy a Jászvidékben idén is hirdesse meg az Önkormányzat a pályázati kiírást, hogy minél több jelentkező legyen. A tavalyi évben is rendelkezésre állt az összeg, de annyira alacsony az egy főre eső jövedelemhatár, hogy nagyon sok, egyébként rászoruló család nem tud részt venni benne. Értelemszerűen jó dolog, ha a jövedelemhatárnál magasabb a családok bevétele, de a pályázati határ valójában túlságosan alacsony. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

160/2013. (X.1.) határozat:
/a Bursa Hungarica Felsőoktatási Önkormányzati Ösztöndíjpályázathoz való csatlakozásról/
1./ Jászárokszállás Város Önkormányzatának Képviselő-testülete elhatározza a Bursa Hungarica Felsőoktatási Önkormányzati Ösztöndíjpályázat 2014. évi fordulójához való csatlakozását, ennek megfelelően az „A” és „B” típusú pályázatok kiírását. A Képviselő-testület felhatalmazza Gergely Zoltán polgármestert a csatlakozási nyilatkozat aláírására.

Határidő: 2013. október 11.

Felelős: Gergely Zoltán polgármester

2./ Jászárokszállás Város Önkormányzatának Képviselő-testülete kötelezettséget vállal arra, hogy a 2014. évi költségvetésében 600.000,-Ft összeggel biztosítja a csatlakozást, valamint a hátrányos helyzetű szociálisan rászoruló fiatalok továbbtanulásának támogatásához szükséges fedezetet.   

Határidő: pályázati időtartam alatt

Felelős: Jegyző


3. napirend: Köznevelési intézményekben létrehozandó Intézményi Tanácsba 


 történő delegálásokról
Gergely Zoltán polgármester: Az előterjesztésben együtt szerepel a gimnáziumra és az általános iskolára vonatkozó határozati javaslat, az Oktatási, Sport és Ügyrendi Bizottság javaslata alapján azonban két határozat elfogadását terjeszti elő. Az első szerint az Önkormányzat a Deák Ferenc Gimnázium, Közgazdasági és Informatikai Szakközépiskola intézményi tanácsába Szerző Csaba képviselőt delegálja. Az intézményi tanács létrehozására először kerül sor, eddig hasonló feladatokat látott el az iskolaszék.
Csomor János képviselő: Az Oktatási, Sport és Ügyrendi Bizottság megtárgyalta az előterjesztést. A középiskola intézményi tanácsába Szerző Csaba képviselő delegálását egyhangúlag javasolta a Bizottság. A Bizottság részéről elhangzott, hogy a Széchenyi István Általános Iskola intézményi tanácsának létrehozásában vegyen részt az Önkormányzat, Kovácsné Tősér Zsuzsannát javasolták delegálásra. Egy másik javaslat szerint kérjenek írásos állásfoglalást az intézményi tanácsba történő delegálás kötelező voltával kapcsolatban. 
Gergely Zoltán polgármester: Megadja a szót Szerző Csaba képviselőnek. 
Szerző Csaba képviselő: Az iskolaszék szerepét veszi át az újonnan megalakítandó intézményi tanács. Három szervezet képviselői alakíthatják meg a tanácsot, az Önkormányzat képviselője, a pedagógusok képviselője, illetve majd a működtető fog képviselőt delegálni a szervezetbe. Az iskolaszék és az intézményi tanács nem működhet párhuzamosan, így az iskolaszék feloszlatja önmagát. 
Gergely Zoltán polgármester: Megállapítja, hogy további hozzászólás nincs. Szavazásra teszi fel a Deák Ferenc Gimnázium, Közgazdasági és Informatikai Szakközépiskola intézményi tanácsába történő delegálásról szóló határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

161/2013. (X.1.) határozat:

/A Deák Ferenc Gimnázium, Közgazdasági és Informatikai Szakközépiskolában létrehozandó Intézményi Tanácsba történő delegálásról/

1.) Jászárokszállás Város Önkormányzatának Képviselő-testülete tárgyalta az alap- és középfokú köznevelési intézményekben létrehozandó Intézményi Tanácsokba az Önkormányzat részéről történő delegálásra vonatkozó előterjesztést.

2.) A Képviselő-testület a nemzeti köznevelésről szóló 2011. évi CXC. törvény 73.§-a alapján a Deák Ferenc Gimnázium, Közgazdasági és Informatikai Szakközépiskola (5123 Jászárokszállás, Deák Ferenc u. 59.) intézményi tanácsába Szerző Csaba (5123 Jászárokszállás, Mátyás király u. 53.) képviselőt delegálja.

Határidő: 2013. október 2.

Felelős: Gergely Zoltán polgármester

Erről értesül: 1./ Klebelsberg Intézményfenntartó Központ Szolnoki Tankerülete 


2./ Deák Ferenc Gimnázium, Közgazdasági és Informatikai Szakközépiskola



3./ Irattár

Gergely Zoltán polgármester: A Jászárokszállási Széchenyi István Általános Iskola és Alapfokú Művészeti Iskola esetében a határozati javaslat szerint Jászárokszállás Város Önkormányzatának Képviselő-testülete nem kíván delegálni senkit az intézményi tanácsba. Megadja a szót Dr. Gábris Emese jegyzőnek. 

Dr. Gábris Emese jegyző: A bizottsági ülésen is tárgyaltak erről az előterjesztésről. Törvényességi észrevételt kell tennie, mivel a nemzeti köznevelésről szóló törvény 73.§ (4) bekezdése értelmében az intézményi tanácsot a szülők, a nevelőtestület és az intézmény székhelye szerinti települési önkormányzat delegáltjaiból kell létrehozni. A 2012. évi EMMI rendelet ennek némiképpen ellentmond, viszont a törvény jogforrásilag magasabb szintű, mint egy miniszteri rendelet, tehát ellentmondás esetén a törvény szabályait kell figyelembe venni. 

A Jász-Nagykun-Szolnok Megyei Kormányhivatal Törvényességi Felügyeleti Főosztályával folytatott egyeztetés során is elhangzott, hogy az önkormányzatnak kötelessége az intézményi tanácsba delegálni egy képviselőt. Tehát, a határozat ilyen formában történő meghozatala törvénysértő. 

Csomor János képviselő: Az Oktatási, Sport és Ügyrendi Bizottság megtárgyalta az előterjesztés ezen részét. A Bizottság az elhangzott vélemények alapján javasolta az intézményi tanácsban való részvételt és delegáltként Kovácsné Tősér Zsuzsanna személyére tett javaslatot. 
Ugyanakkor elhangzott az a módosító javaslat is, hogy írásban kérjenek állásfoglalást az intézményi tanácsban való részvételi kötelezettségről. 
Gergely Zoltán polgármester: Megadja a szót Szerző Csaba képviselőnek. 

Szerző Csaba képviselő: A bizottsági ülésen élt azzal a javaslattal, hogy írásban kérjenek állásfoglalást a Kormányhivataltól és ennek megérkezése után döntsön a Képviselő-testület. A módosító javaslatát fenntartja. 

Gergely Zoltán polgármester: Megadja a szót Csőke István képviselőnek. 

Csőke István képviselő: A bizottsági ülésen amellett foglalt állást, hogy ne maradjanak ki a szervezetből, ezt a véleményét továbbra is fenntartja. 
Papp Andrea pénzügyi ügyintéző távozott az ülésről 16 óra 53 perckor. 
Gergely Zoltán polgármester: Az elhangzott módosító javaslat arról szól, hogy a Képviselő-testület az írásos állásfoglalás megérkezése után döntsön a kérdésben. 

A módosító javaslatot teszi fel szavazásra. Megállapítja, hogy a Képviselő-testület nyolc igen és egy nem szavazattal, tartózkodás nélkül elfogadta a javaslatot és meghozta az alábbi határozatot:
162/2013. (X.1.) határozat:

/A Jászárokszállási Széchenyi István Általános Iskola és Alapfokú Művészeti Iskolában létrehozandó Intézményi Tanácsba történő delegálással kapcsolatos állásfoglalás kéréséről/
1.) Jászárokszállás Város Önkormányzatának Képviselő-testülete tárgyalta az alap- és középfokú köznevelési intézményekben létrehozandó Intézményi Tanácsokba az Önkormányzat részéről történő delegálásra vonatkozó előterjesztést.

2.) A Képviselő-testület a Jászárokszállási Széchenyi István Általános Iskola és Alapfokú Művészeti Iskola (5123 Jászárokszállás, Köztársaság tér 15.) intézményi tanácsába történő delegálás kötelező voltával kapcsolatban állásfoglalást kér a Jász-Nagykun-Szolnok Megyei Kormányhivataltól és az állásfoglalás megérkezése után dönt a delegálással kapcsolatban.

Határidő: azonnal
Felelős: Dr. Gábris Emese jegyző
Erről értesül:  1./ Klebelsberg Intézményfenntartó Központ Jászberényi Tankerülete



 2./ Irattár

4. napirend: Strandfürdő előtti gépkocsi parkolók és útszélesítés

Gergely Zoltán polgármester: A strandfürdő parkolóval kapcsolatos előterjesztés ismertetésére felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: A strandfürdő előtti parkoló kivitelezésére öt céget kerestek meg meghívásos pályázati formában. Két ajánlat érkezett be, a GeoGép Kft. 14.949.007,- Ft+ÁFA áron ajánlotta meg, a Szoltisz Kft. 23.656.624,- Ft+ÁFA ajánlattal élt. Mivel a burkolóanyag az Önkormányzat rendelkezésére áll, ennek összegével csökkentve 13.394.404,- Ft +ÁFA, illetve 21.393.322,- Ft+ÁFA kivitelezési ajánlatokkal számoltak. A javaslat szerint az alacsonyabb ajánlatot fogadja el az Önkormányzat, vagyis a GeoGép Kft-vel kössön szerződést a kivitelezésre. Az árkülönbséggel kapcsolatban elmondja, hogy mindkét esetben ugyanazon műszaki tartalom, költségvetési kiírás alapján tették meg az ajánlatokat, ebben eltérés nincs. 
Gergely Béláné képviselő: A Pénzügyi és Városfejlesztési Bizottság megtárgyalta az előterjesztést és egyhangúlag elfogadásra javasolta a GeoGép Kft. ajánlatát.
Gergely Zoltán polgármester: Amennyiben a Képviselő-testület úgy dönt, hogy a GeoGép Kft-vel megköthetik a szerződést, akkor még a héten elkezdik a munkálatokat. Megállapítja, hogy nincs több hozzászólás. Szavazásra bocsátja a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

163/2013. (X.1.) határozat:

/Jászárokszállás, Strandfürdő előtti gépkocsi parkolók és útburkolat szélesítés kivitelezési eljárásában döntés az eljárás eredményéről/

Jászárokszállás Város Önkormányzatának Képviselő-testülete a Jászárokszállás, Strandfürdő előtti gépkocsi parkolók és útburkolat szélesítés kivitelezési munkálataihoz a meghívásos eljárás nyertesének a GeoGép Kft-t (5100 Jászberény, Réhely u. 39.) hirdeti ki.

A kivitelezési munkák ellenértéke az elfogadott ajánlatban szereplő összeg:

13.394.404,- Ft + 27% ÁFA = bruttó 17.010.893,-Ft, azaz Tizenhétmillió-tízezer-nyolcszázkilencvenhárom forint.

A Képviselő-testület felhatalmazza a polgármestert a nyertes ajánlattevővel kötendő szerződés aláírására.

Felelős: polgármester

Határidő: 2013. október 4.

Erről értesülnek: 
1./ Nyertes ajánlattevő




2./ Műszaki Iroda




3./ Pénzügyi Iroda

  
4./ Irattár.


5. napirend: Önkormányzati belterületi utak engedélyes tervdokumentáció 


          elkészítése kapcsán meghívásos pályázat eredményhirdetése

Gergely Zoltán polgármester: Az önkormányzati belterületi utak tervdokumentációjával  kapcsolatos előterjesztés ismertetésére felkéri Bakainé Magyari Melinda műszaki  irodavezetőt.

Bakainé Magyari Melinda műszaki irodavezető: A Kőrösi Csoma utca, az Ősz utca és az Egri utca kapcsán engedélyes tervdokumentáció elkészítésére két tervezőt kerestek meg, Hajas Gyula és Kollár László kiviteli tervezőket. Hajas Gyula mindhárom utca elkészítése esetében 1.150.000,- Ft-ot ajánlott meg, ő alanyi áfa-mentes. Kollár László ugyanezen munka elvégzésére 1.050.000,- Ft+ ÁFA ajánlatot adott. Az előterjesztésben szereplő határozati javaslat szerint az alacsonyabb ajánlatot adó tervező kiválasztását javasolják, ennek megfelelően Hajas Gyula megbízását javasolja a Képviselő-testületnek. 
Gergely Zoltán polgármester: A másik ajánlat esetében az ÁFA nem visszaigényelhető. 

Gergely Béláné képviselő: A Pénzügyi és Városfejlesztési Bizottság megtárgyalta az előterjesztést és egyhangú szavazással Hajas Gyula tervező ajánlatának elfogadását támogatta. 
Gergely Zoltán polgármester: Megállapítja, hogy hozzászólás nincs. Hosszú eljárásra számíthatnak, mert az építendő utcák esetében is nyolc hónapig tartott az eljárás és még nem emelkedett jogerőre az útépítési engedély sem. Szavazásra bocsátja a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

164/2013. (X.1.) határozat:

/Kőrösi Csoma, Ősz és Egri utcák tervdokumentáció elkészítése – tervező kiválasztása/
Jászárokszállás Város Képviselő-testülete támogatja a Kőrösi Csoma, Ősz és Egri utcák engedélyezési tervdokumentációnak elkészíttetésére Hajas Gyula (5100 Jászberény, Madách u. 1. I/3.) tervező megbízását, egyben megbízza Gergely Zoltán polgármestert a megbízási szerződés előkészítésével és aláírásával.

Felelős: 
Műszaki Iroda, Pénzügyi Iroda
Határidő: 
Azonnal

Erről értesülnek: 
1./ Polgármesteri Hivatal, Pénzügyi Iroda



  
2./ Polgármesteri Hivatal, Műszaki Iroda



  
3./ Irattár

6. napirend: A 153/2013. (IX.12.) számú határozat visszavonása, egyben 

Önkormányzati belterületi utak felújítása – közbeszerzési eljárás – megindítása

Gergely Zoltán polgármester: A belterületi utak felújításával kapcsolatosan korábban hozott határozat visszavonásáról, a felújítás közbeszerzési eljárásának megindításáról szóló előterjesztés ismertetésére felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: A 153/2013. (IX. 12.) határozatában a Képviselő-testület döntött arról, hogy hat utca kapcsán közbeszerzési eljárást indít. Ez a Magyar, Arad, Vígh, Szent István, Bogdán Flórián és Sándor utcákat érintette. Bár a Magyar, Arad, Vígh és Szent István utcák esetében rendelkeznek építési engedéllyel, sajnos az mind a mai napig nem vált jogerőssé. A Bogdán Flórián és Sándor utcák esetében nincs szükség építési engedélyre, mert a meglévő útburkolat felújítása nem engedélyköteles. A javaslat szerint a kivitelezés előrehozása érdekében megbontanák a csoportot, illetve a felújítandó utcák közé beemelnék a Petőfi utcát, így az egyik testületi határozat arról szólna, hogy külön döntene a Testület a Vígh, Magyar, Arad és Szent István utca közbeszerzési eljárásáról, mely javaslatuk szerint hirdetmény nélküli tárgyalásos eljárás lenne. A Bogdán Flórián, Sándor és Petőfi utcák esetében ugyancsak hirdetmény nélküli tárgyalásos eljárást indítanának. Az eljárás azt jelenti, hogy az Önkormányzatnak lehetősége van arra, hogy döntsön arról, kiket hív meg az eljárásba és tárgyalásos úton választja ki a legkedvezőbb ajánlatot. Ez akár ebben a hónapban is megvalósulhat, így lehetőség lenne arra, hogy a Bogdán Flórián, Sándor és Petőfi utca esetében a burkolat felújítása ebben az évben elkészüljön. 
Gergely Béláné képviselő: A Pénzügyi és Városfejlesztési Bizottság megtárgyalta a napirendi pontot és egyetértett az előterjesztéssel. Az előterjesztés is hangsúlyozza, hogy ez a döntés nem az útburkolat felújításának lassítását vagy átsorolását jelenti, csak egy praktikussági szempontból szükséges csoportosítás a felújítandó és építendő utcák között. Az egyik csoportba az jogerős építési engedéllyel rendelkező utcák kerülnek, a másik csoportba pedig azok, amelyeknek még nem jogerős az engedélyük. A Bizottság egyhangúlag támogatta a határozati javaslatot. 
Gergely Zoltán polgármester: Megadja a szót Szerző Csaba képviselőnek. 

Szerző Csaba képviselő: Egyetért azzal, hogy amely utcák esetében lehetséges, mielőbb kezdjék meg a munkálatokat. A megmaradó utcákkal kapcsolatban lehet-e tudni, hogy mikor indulhat az útépítés, ha nincs meg a jogerős építési engedély? Kérdéses, hogy ebben az évben ez megvalósulhat-e vagy áttolódik a következő évre. 

Gergely Zoltán polgármester: Biztos, hogy 2014. évi kivitelezés lesz, mert ha ezen a héten jogerőre emelkedne az építési engedély, amelyre nincs sok esély, akkor is a hirdetmény nélküli tárgyalásos eljárás lefolytatása legalább 30 nap. Aszfaltozáshoz bitument november 15-ig lehet keverni, így a kivitelezés már nem fér bele az idei évbe. Az előkészítést még meg tudják tenni, és tavasszal, amint lehetséges a bitumen keverése, kezdődhet az utcák építése a kivitelezés előkészítését követően. Ha nem választják szét a csoportokat, akkor sem tudják ezeket az utcákat elkezdeni jogerős engedély hiányában. Az eljárást 2013 februárjában elindították és még azóta sincs jogerős építési engedélyük. 

Megadja a szót Csőke István képviselőnek. 

Csőke István képviselő: A bizottsági ülésen felmerült, hogy amennyiben az anyagi lehetőségek engedik, akkor még egy utca felújítására kerüljön sor. Módosító javaslata, hogy a Petőfi utcát is vegyék fel a csoportba. 

Drapos Béláné alpolgármester: A határozati javaslatban már szerepel a Petőfi utca is. 

Gergely Zoltán polgármester: Az utolsó napirendi pontnál kell majd az útépítési hozzájárulás meghatározásakor dönteni róla, abból a határozati javaslatból hiányzik. 

A szeptemberben érkezett pluszbevételeknek köszönhető, hogy az egyébként nagyon rossz állapotban lévő Petőfi utcát is fel tudják újítani. A közbeszerzési tanácsadó szerint két-három hét alatt lebonyolítható az eljárás, mivel nem engedélyköteles beruházás és a szükséges költségvetéssel rendelkeznek, a kivitelező kiválasztására mihamarabb sor kerülhet. 

Szavazásra teszi fel a 153/2013-as határozat visszavonásáról, valamint a Magyar, Arad, Vígh és Szent István utca útburkolatának kiépítésére hirdetmény nélküli tárgyalásos közbeszerzési eljárás megindításáról szóló határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
165/2013. (X.1.) határozat:

/A 153/2013. (IX. 12.) határozat visszavonásáról, valamint a Magyar, Arad, Vígh és Szent István utcák burkolat építése – közbeszerzési eljárás lefolytatása/
1.) Jászárokszállás Város Önkormányzatának Képviselő-testülete a Vígh, Magyar, Szent István, Arad, Bogdán Flórián és Sándor utcák burkolat felújításáról szóló 153/2013. (IX. 12.) határozatát visszavonja. 

2.) Egyidejűleg Jászárokszállás Város Önkormányzatának Képviselő Testülete támogatja az Magyar, Arad, Vígh és Szent István utcák burkolat építése” című projekt megvalósulását, jóváhagyja a hirdetmény nélküli tárgyalásos közbeszerzési eljárás megindítását, egyben megbízza Gergely Zoltán polgármestert a közbeszerzési eljárás lefolytatásával kapcsolatos intézkedések megtételével.

Felelős: 
Műszaki Iroda, Pénzügyi Iroda

Határidő: 
Azonnal

Erről értesülnek: 
1./ Polgármesteri Hivatal, Pénzügyi Iroda


 
2./ Polgármesteri Hivatal, Műszaki Iroda



3./ Irattár
Gergely Zoltán polgármester: Szavazásra teszi fel a Bogdán Flórián, a Sándor és a Petőfi utca közbeszerzési eljárás megindításáról szóló határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
166/2013. (X.1.) határozat:

/Bogdán Flórián, Sándor és Petőfi utcák burkolat felújítása – közbeszerzési eljárás lefolytatása/
Jászárokszállás Város Képviselő Testülete támogatja az „Bogdán Flórián, Sándor és Petőfi utcák burkolat felújítása” című projekt megvalósulását, jóváhagyja a hirdetmény nélküli tárgyalásos közbeszerzési eljárás megindítását, egyben megbízza Gergely Zoltán polgármestert a közbeszerzési eljárás lefolytatásával kapcsolatos intézkedések megtételével.

Felelős: 
Műszaki Iroda, Pénzügyi Iroda
Határidő: 
Azonnal 

Erről értesülnek: 
1./ Polgármesteri Hivatal, Pénzügyi Iroda



2./ Polgármesteri Hivatal, Műszaki Iroda



3./ Irattár

7. napirend: Fogorvosi rendelő épület felújítása – közbeszerzési eljárás 


          lefolytatása

Gergely Zoltán polgármester: Az előző ülésen már jelezték, hogy 60 millió forintot nyert az Önkormányzat erre a célra, mely beruházás elindításához közbeszerzési eljárást kell lefolytatni. Felkéri Bakainé Magyari Melinda műszaki irodavezetőt a fogorvosi rendelő épület felújításáról szóló előterjesztés ismertetésére.
Bakainé Magyari Melinda műszaki irodavezető: A közbeszerzési eljárás elindulhat, mert rendelkeznek a szükséges építési engedéllyel. A javaslat szerint, mivel a költségek nem haladják meg a 150 millió forintos közbeszerzési értékhatárt, ezért hirdetmény nélküli tárgyalásos eljárás lefolytatását terjesztik a Képviselő-testület elé. 

Gergely Béláné képviselő: A Pénzügyi és Városfejlesztési Bizottság megtárgyalta a napirendi pontot, egyhangúlag támogatták a határozati javaslatot. 

Gergely Zoltán polgármester: Megadja a szót Kovácsné Tősér Zsuzsanna képviselőnek. 

Kovácsné Tősér Zsuzsanna képviselő: Kéri, hogy ismertessék röviden, hogy a felújítás mit fog takarni, milyen célra fogják az épületet hasznosítani. 
Bakainé Magyari Melinda műszaki irodavezető: Az épület teljes felújítása, akadálymentesítése megtörténik. Az emeleti részt is bevonják az átalakításba, ezért a pályázat maximális támogatást kapott, 60 millió forint támogatást nyert el az Önkormányzat. Egy ezer kilogrammos lift beszerelése is megtörténik, amely a járdaszintről indul, így a félemeleti fogorvosi rendelőket és a felső szintet is eléri. Mivel egészségügyi témájú pályázatról van szó, a védőnői szolgálatnak megfelelően kell kialakítani a helyiségeket. Rehabilitációs helyiséget, illetve tanácsadási pontot is létrehoznak a kivitelezés során és az épület minden szempontból megújul. 

Gergely Zoltán polgármester: Megadja a szót Csomor János képviselőnek. 

Csomor János képviselő: Az elmúlt tíz évben mindig visszatérő problémát jelentett az épület állapota. Nagyon örül annak, hogy pályázat segítségével megnyerték ezt az összeget és végre a mozgáskorlátozottaknak is megkönnyítik a közlekedést. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

167/2013. (X.1.) határozat:

/A Fogorvosi rendelő épület felújítása– közbeszerzési eljárás lefolytatása/
Jászárokszállás Város Képviselő Testülete támogatja „A Fogorvosi rendelő épület felújítása” című projekt megvalósulását, jóváhagyja a hirdetmény nélküli tárgyalásos közbeszerzési eljárás megindítását, egyben megbízza Gergely Zoltán polgármestert a közbeszerzési eljárás lefolytatásával kapcsolatos intézkedések megtételével.

Felelős: 
Műszaki Iroda, Pénzügyi Iroda
Határidő: 
Azonnal
Erről értesülnek: 
1./ Polgármesteri Hivatal, Pénzügyi Iroda



2./ Polgármesteri Hivatal, Műszaki Iroda



3./ Irattár


8. napirend: A 2013. évben útépítésre kerülő Vígh utca, Magyar utca, Szent 


          István utca, Arad utca, valamint útfelújításra kerülő Petőfi Sándor 

          utca, Bogdán Flórián utca, Sándor utca Széchenyi-Bogdán Flórián 

          utcák közötti útfelújítási szakaszára útépítési érdekeltségi 


          hozzájárulás megállapítása

Gergely Zoltán polgármester: Évek alatt kialakult gyakorlat szerint az útépítésekre 40.000,- Ft, az útfelújításokra 10.000,- Ft ingatlanonkénti útépítési érdekeltségi hozzájárulást vetnek ki a megépítendő utak melletti ingatlanok tulajdonosaira, ügyelve arra, hogy csak az adott utcára számozott ingatlanokat vegyék figyelembe. A sarki telkeknél nem kell duplán fizetni, amennyiben már korábban fizettek hozzájárulást. Az összeg néhány család számára jelentős összeg, de az útépítésnél 4 négyzetméter út megépítését jelenti. A jelentősége abban áll, hogy az utcabeliek jobban sajátjukénak érzik az utat és a rongálókra nagyobb figyelemmel vannak. 

A Csőke István képviselő által említett módosító javaslat ehhez a napirendi ponthoz kapcsolódott, a bizottsági ülésen úgy döntöttek, hogy módosító indítványként javasolta a bizottság a Petőfi utca felvételét a felújítandó utcák közé. A többi utcánál a lakók kétharmada hozzájárulását adta az építéshez, várhatóan a Petőfi utcánál sem lesz másként. 

Gergely Béláné képviselő: A Pénzügyi és Városfejlesztési Bizottság megtárgyalta az előterjesztést és az előbb ismertetett módosító javaslattal együtt elfogadásra javasolta a Képviselő-testület felé. 

Gergely Zoltán polgármester: Megadja a szót Csomor János képviselőnek. 

Csomor János képviselő: Kéri, hogy a Jászvidékben írjanak arról, hogy a két beruházás megvalósítását támogatják, nyomatékosan megjelölve, hogy nem rangsort jelent a korábbiakban elhatározottakhoz képest. Ahogyan elhangzott, február óta az első csoportba tartozó utcák építési engedélye nem emelkedett jogerőre. Nem pénzhiány vagy más okok miatt nem kerül sor idén az érintett utcák megépítésére.

Gergely Zoltán polgármester: Ha most a Petőfi utcát vagy a Bogdán Flórián utcát nem újítják fel, akkor sem kezdhetnék meg a többi utca építését a jogerős engedély hiánya miatt. Közbeszerzést csak jogerőssé vált építési engedély birtokában lehet kiírni, melyről nem tudják, mikor történik meg. A közbeszerzési eljárás lefolytatása is harminc nap, így mindenképpen kifutnak az időből. Az ügyintézés nagyon lassú, nem gondolták volna, hogy februártól október elsejéig nem lesz jogerős építési engedély. 

Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

168/2013. (X.1.) határozat:

/A 2013. évben útépítésre kerülő Vígh utca, Magyar utca, Szent István utca, Arad utca, valamint útfelújításra kerülő Petőfi Sándor utca, Bogdán Flórián utca, Sándor utca Széchenyi-Bogdán Flórián utcák közötti útfelújítási szakaszára útépítési érdekeltségi hozzájárulás megállapítása/
Az épített környezet alakításáról és védelméről szóló 1997. évi LXXVIII. törvény 31. § (2) bekezdése, a közúti közlekedésről szóló 1988. évi I. törvény 31. § (2) bekezdése, valamint Jászárokszállás Város Önkormányzat Képviselő-testületének az út– és közművesítési hozzájárulásáról szóló 27/1999. (XII. 16.) számú rendelete értelmében Jászárokszállás Város Önkormányzata - a 2013. évben útépítésre és útfelújításra kerülő utaknál - az abban érintett és bekapcsolható ingatlanokra

- útépítésnél 40.000-Ft, azaz, negyvenezer forint,

- útfelújításnál 10.000-Ft, azaz tízezer forint útépítési érdekeltségi hozzájárulás megfizetésére kötelezi az ingatlantulajdonosokat.

Az útépítési együttműködésben az érdekeltek több mint kétharmada részt vett, így az érdekeltségi hozzájárulások megfizetésének kötelezettségéről a beruházás megkezdésekor az ingatlantulajdonosokat egyedi határozattal kell értesíteni. Az ingatlantulajdonosoknak a megállapított útépítési érdekeltségi hozzájárulást a határozat jogerőre emelkedést követő három hónapon belül kell befizetni. 

Az útépítési érdekeltségi hozzájárulás kapcsán 40.000-Ft, azaz negyvenezer forint összeget a Vígh utca, Magyar utca, Szent István utca és Arad utca következő ingatlantulajdonosoknak kötelező megfizetni:

Jászárokszállás


Vígh utca 4/A.,


2462 hrsz






Vígh utca 4.,



2474 hrsz






Vígh utca 5.,



2476 hrsz






Vígh utca 2.,



2505 hrsz






Vígh utca 3.,



2521 hrsz






Vígh utca 1.,



2546 hrsz






Magyar utca 1.,


3764 hrsz






Magyar utca 3.,


3765 hrsz






Magyar utca 7.,


3766 hrsz






Magyar utca 9.,


3771 hrsz






Magyar utca 11.


3772 hrsz






Magyar utca 13.,


3773 hrsz






Magyar utca 15.,


3774 hrsz






Magyar utca 2.,


3639 hrsz






Magyar utca 4.,


3638 hrsz






Magyar utca 6.,


3656 hrsz






Magyar utca 8.,


3634 hrsz






Magyar utca 10.,


3633 hrsz






Szent István utca 1.


4034 hrsz






Szent István utca 3.,


4033 hrsz






Szent István utca 5.,


4032 hrsz






Szent István utca 7.,


4031 hrsz






Szent István utca 9.,


4030 hrsz






Szent István utca 11.,


4029 hrsz






Szent István utca 13.,


4028 hrsz






Szent István utca 15.,


4027 hrsz






Szent István utca 17.,


4026/2 hrsz






Szent István utca 19.,


4026/1 hrsz






Szent István utca 21.,


4025 hrsz






Szent István utca 23.,


4181 hrsz






Szent István utca 25.,


4165 hrsz






Szent István utca 27.,


4166 hrsz






Szent István utca 29.,


4167 hrsz






Szent István utca 31.,


4168 hrsz






Szent István utca 33,


4169 hrsz






Szent István utca 4.,


4040 hrsz






Szent István utca 6.,


4041 hrsz






Szent István utca 8.,


4042 hrsz






Szent István utca 10.,


4043 hrsz






Szent István utca 12.,


4044 hrsz






Szent István utca 14.,


4045 hrsz






Szent István utca 16.,


4094 hrsz






Szent István utca 18.,


4163 hrsz






Szent István utca 20.,


4162 hrsz






Szent István utca 22.,


4161 hrsz






Szent István utca 24.,


4160 hrsz






Szent István utca 26.,


4159 hrsz






Szent István utca 28.,


4158 hrsz






Arad utca 1.,



2483 hrsz






Arad utca 3.,



2477 hrsz






Arad utca 5.,



2473 hrsz






Arad utca 7.,



2472 hrsz






Arad utca 9.,



2469 hrsz






Arad utca 2.,



2491 hrsz






Arad utca 4.,



2492 hrsz






Arad utca 6.,



2496 hrsz






Arad utca 8.,



2497 hrsz






Arad utca 10.,



2501 hrsz






Arad utca 12.,



2502 hrsz






Arad utca 14.,



2506 hrsz






Arad utca 16.,



2507 hrsz






Arad utca 18.,



2510 hrsz






Arad utca 20.,



2511 hrsz

Az útépítési érdekeltségi hozzájárulás kapcsán 10.000-Ft, azaz tízezer forint összeget a Bogdán Flórián utca, Sándor utca és Petőfi Sándor utca ingatlantulajdonosoknak kötelező megfizetni:

Jászárokszállás


Bogdán Flórián utca 1.,

331/26 hrsz






Bogdán Flórián utca 3.,

331/25 hrsz






Bogdán Flórián utca 5.,

331/24 hrsz






Bogdán Flórián utca 7.,

331/23 hrsz






Bogdán Flórián utca 9.,

331/18 hrsz






Bogdán Flórián utca 11.,

331/17 hrsz






Bogdán Flórián utca 13.,

331/12 hrsz






Bogdán Flórián utca 15.,

331/11 hrsz






Bogdán Flórián utca 17.,

331/10 hrsz






Bogdán Flórián utca 19.,

331/9 hrsz






Bogdán Flórián utca 21.,

331/4 hrsz






Bogdán Flórián utca 23.,

331/3 hrsz






Bogdán Flórián utca 2.,

331/47 hrsz






Bogdán Flórián utca 4.,

331/46 hrsz






Bogdán Flórián utca 6.,

331/45 hrsz






Bogdán Flórián utca 8.,

331/44 hrsz






Bogdán Flórián utca 10.,

331/43 hrsz






Bogdán Flórián utca 12.,

331/42 hrsz






Bogdán Flórián utca 14.,

331/41 hrsz






Bogdán Flórián utca 18.,

331/40 hrsz






Bogdán Flórián utca 20.,

331/39 hrsz






Bogdán Flórián utca 22.,

331/38 hrsz






Bogdán Flórián utca 24.,

331/37 hrsz






Bogdán Flórián utca 26.,

331/36 hrsz






Bogdán Flórián utca 28.,

331/35 hrsz






Bogdán Flórián utca 30.,

331/34 hrsz






Bogdán Flórián utca 32.,

331/33 hrsz






Bogdán Flórián utca 34.,

331/32 hrsz






Bogdán Flórián utca 36.,

331/31 hrsz






Bogdán Flórián utca 40.,

331/30 hrsz






Sándor utca 1.,


297 hrsz






Sándor utca 3.,


298 hrsz






Sándor utca 2.,


308 hrsz






Sándor utca 4.,


307 hrsz






Sándor utca 6.,


306 hrsz






Petőfi Sándor utca 1.,


3674 hrsz






Petőfi Sándor utca 7.,


3675/2 hrsz






Petőfi Sándor utca 9.,


3676 hrsz






Petőfi Sándor utca 11.,

3679 hrsz






Petőfi Sándor utca 13.,

3680 hrsz






Petőfi Sándor utca 15.,

3683 hrsz






Petőfi Sándor utca 17.,

3684 hrsz






Petőfi Sándor utca 19.,

3685 hrsz






Petőfi Sándor utca 21.,

3686 hrsz






Petőfi Sándor utca 23.,

3687 hrsz






Petőfi Sándor utca 25


3688 hrsz






Petőfi Sándor utca 27.,

3689 hrsz






Petőfi Sándor utca 29.,

3690 hrsz






Petőfi Sándor utca 31.,

3691 hrsz






Petőfi Sándor utca 2.,


3668 hrsz






Petőfi Sándor utca 4.,


3664 hrsz






Petőfi Sándor utca 6.,


3662 hrsz






Petőfi Sándor utca 8.,


3660 hrsz






Petőfi Sándor utca 10.,

3659 hrsz






Petőfi Sándor utca 12.,

3658 hrsz






Petőfi Sándor utca 14.,

3655 hrsz






Petőfi Sándor utca 18.,

3651 hrsz






Petőfi Sándor utca 20.,

3649 hrsz







Határidő: Azonnal

Felelős: Gergely Zoltán polgármester

Határozatról értesül:

1.) Valamennyi Érintett Ingatlantulajdonos

2.) Pénzügyi Iroda H.

3.) Műszaki Iroda H.

4.) Irattár


9. napirend: Ingatlan értékesítése

Gergely Zoltán polgármester: Jászárokszállás Város Önkormányzata a tulajdonát képező Jászárokszállás, Móczár Andor tér 2. II. emelet 7. ajtószám alatti, 2754/2/A helyrajzi számú, 47 négyzetméter nagyságú társasházi lakás megvásárlására pályázatot írt ki. 
A feltétel szerint október 1-jén 12 óráig a felértékelési ár, 5.500.000,- Ft 10%-át, 550.000,- Ft-ot át kellett utalni a megjelölt számlára az ingatlant megvásárolni kívánó személynek. A határidő végéig Jakus József, Jászárokszállás, Gagarin u. 14. szám alatti lakostól érkezett átutalás a megjelölt összeggel, egyedül ő tett ajánlatot és elfogadta a felértékelés szerinti összeget. Semmilyen engedményre nem jogosult, így a teljes felértékelési ár kérhető tőle. 

Dr. Gábris Emese jegyző: Mivel a lakás értéke meghaladja az 5.000.000,- Ft-ot, a Magyar Államnak elővásárlási joga van, mellyel 35 napos határidő alatt élhet. Amennyiben nem él, akkor a határidő jogvesztő. Az ajánlat megküldésétől számított 35 napot kell várni és azt követően lehet szerződést kötni. Ha a Magyar Állam él az elővásárlási jogával, akkor az előleg természetesen visszajár. 

Gergely Zoltán polgármester: Idáig még egyszer sem élt vele, sem ingatlannal, sem termőfölddel kapcsolatban, de a törvény szerint így kell eljárni. A szerződést a vevő készítteti el és költségeit ő vállalja. 

Gergely Béláné képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta a javaslatot. 

Gergely Zoltán polgármester: Megállapítja, hogy nincs több hozzászólás. Elmondja, hogy az érintett háztömbben ez az egy önkormányzati lakás van, amely felújításra szorul, az épület energetikai felújítása a közeljövőben szükséges lesz, mert a nyílászárói nagyon rosszak. Az eddigi lakó bejelentette, hogy nem kíván élni a vásárlási jogával, együttműködésre nem volt hajlandó, attól is elzárkózott, hogy a lakást bemutassa, melyet nem tehetne meg. Szavazásra bocsátja a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
169/2013. (X.1.) határozat:

/Jászárokszállás Város Önkormányzata tulajdonát képező Jászárokszállás, Móczár Andor tér 2. II. emelet 7. ajtó, 2754/2/A/7 helyrajzi számú lakás művelési ágú ingatlan eladásáról/

Jászárokszállás Város Önkormányzatának Képviselő-testülete Jászárokszállás Város Önkormányzata (5123 Jászárokszállás, Árpád tér 1.) tulajdonában lévő Jászárokszállás, Móczár Andor tér 2. II. emelet 7. ajtó számú, 2754/2/A/7 hrsz-ú, 47 m2 nagyságú társasházi lakását eladja 5.500.000,-Ft, azaz Ötmillió-ötszázezer forint eladási áron Jakus József (sz.: Visznek, 1953.08.08., an: Vágó Erzsébet) 5123 Jászárokszállás, Gagarin utca 14. szám alatti lakos (továbbiakban Vevő) részére. 

A Vevő saját költségén az adásvételi szerződést legkésőbb 2013. november 30-ig köteles elkészíttetni és a szerződés aláírásakor a lakás vételárát 5.500.000,-Ft, azaz Ötmillió-ötszázezer forint összeget Jászárokszállás Város Önkormányzata 11745121-15409656 számú bankszámlájára befizetni, amely vételárba beszámít a 2013. október 01-jén már befizetett 550.000,-Ft, azaz Ötszázötvenezer forint összegű előleg.

Amennyiben a Vevő bármilyen okból a megszabott feltételekkel 2013. november 30-ig saját hibájából nem köt adásvételi szerződést, az Önkormányzat a befizetett előleg összegét visszafizeti.

A Vevő tudomásul veszi, hogy az adásvételi szerződés megkötésére csak a Magyar Államnak a nemzeti vagyonról szóló 2011. évi CXCVI. törvény 14.§ (2) bekezdésében biztosított, elővásárlási jog gyakorlásáról szóló jognyilatkozat benyújtására nyitva álló 35 napos határidő eredménytelen letelte után kerül sor. Amennyiben a Magyar Állam elővásárlási jogával élni kíván, a Vevő részére az előleg teljes összege visszajár.

A Képviselő-testület az adásvételi szerződés megkötésére felhatalmazza Gergely Zoltán polgármestert.

Határidő: 2013. november 30.

Felelős: Gergely Zoltán polgármester

Erről értesülnek: 1.) Jakus József 5123 Jászárokszállás, Gagarin utca 14.

 2.)Jászberényi Járási Hivatal Járási Földhivatala 5100 Jászberény, Ady 

Endre u. 34. (kérelmező útján)

 3.) MNV Zrt. JNSZM-i Területi Iroda (a Polgármesteri Hivatal Műszaki 

Irodája útján)



     4.) Polgármesteri Hivatal Pénzügyi Iroda



     5.) Polgármesteri Hivatal Műszaki Iroda



     6.) Irattár.

Gergely Zoltán polgármester: Megállapítja, hogy a napirendi pontok végére értek. Közérdekű bejelentések megtételére ad lehetőséget. Megadja a szót Drapos Béláné alpolgármesternek. 

Drapos Béláné alpolgármester: A mai napon került sor a hagymavásárra az Önkormányzat és a Kertbarát Kör közreműködésével. Nagyon kedvező áron lehetett hagymát vásárolni, 1200,- Ft volt egy 15 kg-os zsák. Az Önkormányzat az Iskolakonyha részére száz zsák hagymát vásárolt. Almavásár október 10-én 8-tól 12 óráig lesz a Polgármesteri Hivatal udvarán, illetve amíg a készlet tart. Szabolcsi alma lesz, Kótajból, ugyanúgy 2300,- Ft/20kg-os láda áron, amelyért a tavalyi évben is kapták a jászárokszállásiak. Idared, jonagold, mucsu és jonatán fajtájú almát lehet majd vásárolni, várja a képviselők segítségét is a vásár lebonyolításához. 
Gergely Zoltán polgármester: Közel ezer láda almát szállít le a kamion, melyből az Iskolakonyha számára is vásárolni fognak. Megállapítja, hogy további hozzászólás, észrevétel nincs. Megköszöni mindenkinek a részvételt és a 2013. október 1-jei soron kívüli ülést bezárja. 

Jegyzőkönyv lezárva: 2013. október 1-jén 17 óra 19 perckor. 

Kmf. 


Gergely Zoltán





Dr. Gábris Emese


  polgármester







jegyző
18

